**Ալֆհիլդ Թերեսիա Ագրել** (շվեդերեն՝ Alfhild Teresia Agrell, հունվարի 14, 1849(1849-01-14), Härnösands domkyrkoförsamling, Շվեդիա - նոյեմբերի 8, 1923(1923-11-08), Bredestad, Շվեդիա), շվեդ կին գրող և դրամատուրգ։ Հայտնի է դարձել սեռական հավասարության մասին աշխատանքներով և «Սեռական բարոյականության մասին սկանդինավյան վիճաբանություններ» (շվեդերեն՝ Sedlighetsdebatten) շարժմանը մասնակցությամբ։

Կենսագրություն
--------------

Ալֆհիլդ Ագրելը ծնվել է Էրիկ Յոհան Մարտինի և Կարոլինա Մարգարետա Ադոլֆսոնի ընտանիքում, որոնք աշխատել են որպես հրուշակագործներ։ 1868-1895 թվականներին ամուսնացած է եղել ստոկհոլմցի առևտրական Ա. Ագրելի հետ։ Ալֆհիլդ Ագրելը հետաքրքրվել է կանացի շարժմամբ՝ լինելով «Սեռական բարոյականության մասին սկանդինավյան վիճաբանությունների» (շվեդերեն՝ Sedlighetsdebatten) անդամ և պատկանել է այն սակավաթիվ արմատական կանանց թվին, որոնք հասարակությունում կրել են Շվեդիայի հագուստների բարեփոխումների ասոցիացիայի (շվեդերեն՝ Svenska drägtreformföreningen) ռեֆորմիստական հագուստ։

Օգտագործել է Թիրա (շվեդերեն՝ Thyra), Լովիսա Փեթերքվիստ (շվեդերեն՝ Lovisa Petterqvist) և Սթիգ Սթիգսոն (շվեդերեն՝ Stig Stigson) կեղծանունները, բայց շուտով ստորագրել իր սեփական անունով, որն անսովոր էր այդ ժամանակի կնոջ համար։ Այդ դարի այլ հայտնի շվեդ դրամատուրգները, ինչպիսիք են Լուիզա և Ժանետա Գրանբերգեր քույրերը, օգտագործել են տղամարդկանց կեղծանուններ։ Ալֆհիլդը կենտրոնացել է սեռական երկակի ստանդարտների թեմայի վրա, որն այդ դարաշրջանի հանրության համար արտառոց էր։

Ալֆհիլդ Ագրելը կարևոր ներդրում է ունեցել սեռական հարաբերություններում գենդերային հավասարության խթանման գործում։ Իր աշխատանքներում նա ուսումնասիրել է սեռական անարդարության հարցերն ու հետևանքները, սեռական երկակի ստանդարտները, ինչպիսիք են, օրինակ, այն, որ կինն արհամարհվում է, երբ նա անում է նույն բանը, ինչ սեռական հարցերում տղամարդը, «վատ համբավի» առկայության հարցերը, մեղքի հարցերը, որոն դրվում էին կնոջ վրա, այլ ոչ թե տղամարդու, երբ երեխան ծնվում է ամուսնությունից դուրս, և դժվարությունները, երբ աշխարհիկ կինը և բարձրագույն դասի տղամարդը սիրահարվում են միմյանց։

Բայց նա հոռետես էր իր հույսերի մեջ, որ տղամարդիկ և կանայք երբևէ կարող են հասնել սեռական հավասարության և կասկածում էր, որ կանայք կարող են այն գտնել իրենց ամուսնության մեջ, որտեղ նրանք օրենքով սահմանափակված էին և տրվել էին իրենց ամուսինների կամքին։

Ծանոթագրություններ
------------------

1. ↑
2. 1 2 3 4  Härnösands domkyrkoförsamlings kyrkoarkiv, Födelse- och dopböcker, SE/HLA/1010081/C I/4 (1834-1860), bildid: C0032991\_00117 — P. 104.
3. 1 2 3 4 5 6 7 8  Swedish death index
4. 1 2 3 4  Alfhild Teresia Agrell (f. Martin) (швед.) — 1917.
5. 1 2 3 4  Bredestads kyrkoarkiv, Födelse- och dopböcker, SE/VALA/00045/C/9 (1908-1923), bildid: 00018705\_00192
6. ↑   — FinnGraven.se.
7. ↑  LIBRIS — 2012.
8. ↑  Utser fru Alice Bonthron, banbryterskan inom svensk vanförevård. — Vol. 1923:1. — P. 3.
9. ↑  Alfhild Agrell

Լրացուցիչ գրականություն
-----------------------

* Österberg, Carin, Lewenhaupt, Inga & Wahlberg, Anna Greta, Svenska kvinnor: föregångare nyskapare, Signum, Lund, 1990 (Swedish Women:Predecessors, pioneers) 1990 (In Swedish)

Արտաքին հղումներ
----------------

* Ալֆհիլդ Ագրելի գործերը Գուտենբերգ նախագծում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Գուտենբերգ նախագիծ |
|  |
| Բառարաններ և հանրագիտարաններ | Մեծ նորվեգական · Շվեդական կենսագրական |
|  |
| 

|  Չափորոշչային վերահսկողություն |
| --- |
|  |
| BIBSYS: 90292388 · BNC: a11658575 · BNF: 10078641s · GND: 130102229 · ISNI: 0000 0003 6836 7944, 0000 0000 5393 1280, 0000 0003 6836 7960 · LCCN: n82041394 · NTA: 132741806 · NUKAT: n2015199731 · LIBRIS: 32024 · SUDOC: 170146146 · VIAF: 52786558 · WorldCat VIAF: 52786558 |

 |

 |